rejauldu/bengali-wikipedia huggingface dataset:
ইয়েমেন-ভারত সম্পর্ক, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে।  ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।   ইতিহাস  ১৮৩৯ সালে এডেন, ব্রিটিশ সাম্রাজ্য এর একটি অংশ হিসেবে অন্তর্ভুক্ত হয়। তখন এটি শাসিত হত বোম্বে প্রেসিডেন্সির মাধ্যেম। সে সময় এডেনে প্রায় ২ হাজার ভারতীয় সৈন্য পাঠানো হয় এবং পরবর্তীতে তারা এডেনে প্রতিষ্ঠা লাভ করে এবং ভারতীয় রূপি হয় সেই অঞ্চলের স্বীকৃত আনুষ্ঠানিক মুদ্রা। ১৮৫৫ সালে, বোম্বে থেকে এডেনে স্টিমার চালু হয়, যা একইসাথে ভারতের সাথে আরব উপদ্বীপের সংযোগ ঘটায়। ১৯০৬ সালে, ব্রিটিশ শাসকরা, ভারত থেকে প্রকৌশলী পাঠায়। প্রকৌশলীদের এডেনে পাঠানোর উদ্দেশ্য ছিল একটি ভূগর্ভস্থ নিষ্কাশন ব্যবস্থা তৈরি করা এবং একই সাথে সেই অঞ্চলে নিরাপদ পানি সরবরাহের একটি পরিকল্পনা তৈরি করা এবং তা বাস্তবায়নের সম্ভাবনা এবং অন্যান্য বিষয় বিশ্লেষণ করা।   ইয়েমেনের গৃহযুদ্ধ  ইয়েমেনে গৃহযুদ্ধ চলাকালে ভারত নিরপেক্ষ অবস্থানে থাকে। সে সময় ভারত তার সমস্ত নাগরিককে ফেরত নিয়ে গেলেও শুধু মাত্র ভারতীয় চিকিৎসক এবং নার্স ইয়েমেনে থেকে গিয়েছিলেন। তারা, ইয়েমেনের মানুষদের মানবিক সহায়তা দেয়ার লক্ষ্যে ইয়েমেনে থেকে যান এবং যুদ্ধবিধ্বস্ত ইয়েমেনের মানুষদের সাহায্য করেন। . ৫ অক্টোবর ২০১০  ১৯৯৪ সালের জুলাই মাসে, গৃহযুদ্ধ শেষ হওয়ার পর, ইয়েমেন সরকার। ভারত সরকার এর কাছে, যুদ্ধে আহত ১৫০ জনকে ভারতের মুম্বাই (তৎকালীন বোম্বে) এর হাসপাতালে ভর্তি এবং প্রয়োজনীয় চিকিৎসা সহায়তা দেয়ার জন্য অনুরোধ করে। ইয়েমেনের সরকারের তরফ থেকে আসা এই অনুরোধে ভারত খুব দ্রুতই সাড়া দেয় এবং সেই যুদ্ধাহত ব্যক্তিদের চিকিৎসার ব্যস্থা করে। ২০১৫ সালে, সৌদি আরব, ইয়েমেনে আগ্রাসন চালায়। এর উদ্দেশ্য ছিল, ইয়েমেনের হুথি বিদ্রোহ দমন করে শান্তি প্রতিষ্ঠা। সেই সময়ে ইয়েমেনে ৪৬৪০ জন এরও অধিক ভারতীয় নাগরিক আটকা পড়ে। তখন ভারতীয় সশস্ত্র বাহিনী ইয়েমেনে অপারেশন রাহাত নামে একটি অপারেশন চালায়। এর লক্ষ্য ছিল আটকে পড়া ভারতীয়দের উদ্ধার করা। ভারতের চালানো এই অপারেশন ছিল সফল। এবং ভারত তার ৪৬৪০ নাগরিককে উদ্ধার করতে সক্ষম হয়। এর পাশাপাশি, ভারতের সশস্ত্র বাহিনী বিশ্বের ৪১ টি ভিন্ন দেশের ৯৬০ জন নাগরিককেও উদ্ধার করে।    তথ্যসূত্র    বহিঃসংযোগ   ভারত দূতাবাস, ইয়েমেন  বিষয়শ্রেণী:ইয়েমেনের দ্বিপাক্ষিক সম্পর্ক বিষয়শ্রেণী:ভারতের দ্বিপাক্ষিক সম্পর্ক বিষয়শ্রেণী:ইয়েমেন-ভারত সম্পর্ক
সেনা পদক সর্বস্তরের ভারতীয় সেনাবাহিনীর সদস্যদের দেওয়া হয়। এই সম্মাননা পুরস্কারটি সেনাবাহিনীর বিশেষ কর্তব্য বা সাহসের প্রতি ব্যতিক্রমী নিষ্ঠা প্রদর্শনের জন্য প্রদান করা হয়। পুরস্কারটি মরণোত্তর ভাবেও প্রদান করা যেতে পারে। একের অধিকবার পুরস্কার পাবার ক্ষেত্রে একটি দণ্ড প্রদান করা হয়।  এই পুরস্কারটি বীরত্বের জন্য দেওয়া যেতে পারে বা এটি কোনও সৈনিকের দ্বারা পরিচালিত বিশিষ্ট সেবার জন্যও প্রদান করা যেতে পারে। সেনা পদকটি ভারতীয় সেনাবাহিনীর জন্য এক ধরনের প্রশংসা বা সাম্মানিক পদক হিসাবেও কাজ করে। ১৯৯৯ সালের ১ ফেব্রুয়ারি থেকে কেন্দ্রীয় সরকার এই বীরত্বের পুরস্কারের জন্য মাসিক ₹২৫০ উপবৃত্তি নির্ধারণ করে। এর পর মাসিক উপবৃত্তির পরিমাণ বেড়ে হয়েছে ₹১০০০ এবং এই উপবৃত্তির বর্তমানে পরিমাণ ₹২০০০। এই পুরস্কারের ঊর্ধ্বতন পুরস্কার হল বীর চক্র, শৌর্য চক্র এবং যুদ্ধ সেবা পদক। এই পুুরষ্কারটির সমতুল্য পুরস্কার হল নৌসেনা পদক, বায়ুসেনা পদক। এই পুরস্কারের অধীনস্থ পুরস্কার বিশিষ্ট সেবা পদক।   বিশদ বিবরণ    প্রতিষ্ঠিত  ১৭ জুন ১৯৬০ সালে ভারতের রাষ্ট্রপতি দ্বারা প্রতিষ্ঠিত।   সম্মুখে  উপরের দিকে নির্দেশ করা বায়োনেটযুক্ত একটি বৃত্তাকার রৌপ্য পদক।   বিপরীতে  উপরে একজন দণ্ডায়মান সৈনিক এবং হিন্দিতে "সেনা পদক" লেখা খোদিত রয়েছে।   ফিতা  কেন্দ্রে একটি সাদা স্ট্রাইপসহ ৩২ মিমির লাল ফিতা। লাল ১৫ মিমি, সাদা ২ মিমি, লাল ১৫ মিমি।   তথ্যসূত্র   বিষয়শ্রেণী:ভারতের সামরিক পুরস্কার ও সম্মাননা বিষয়শ্রেণী:১৯৬০-এ প্রবর্তিত পুরস্কার
হোয়াইট ব্যান্ডেড হেজ ব্লু (বৈজ্ঞানিক নাম: Lestranicus transpectus (Moore]) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।   আকার  হোয়াইট ব্যান্ডেড হেজ ব্লু এর প্রসারিত অবস্থায় ডানার আকার ২৮-৩৬ মিলিমিটার দৈর্ঘ্যের হয়।   বিস্তার  এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৭৯-এ বর্ণিত প্রজাপতি বিষয়শ্রেণী:এশিয়ার প্রজাপতি
তারকেশ্বর রেলওয়ে স্টেশন হল ভারতের পশ্চিমবঙ্গ রাজ্যে অবস্থিত কলকাতা শহরতলি রেলের একটি স্টেশন। এটি শেওড়াফুলি-তারকেশ্বর শাখার মধ্যে অবস্থিত। এই রেলওয়ে স্টেশন তারকেশ্বর ও তার পার্শ্ববর্তী অঞ্চলগুলির মধ্যে রেলযোগাযোগ পরিচালনা করে।   ইতিহাস  ১৮৮৫ সালের ১ জানুয়ারি তারকেশ্বর রেলওয়ে কোম্পানি, শেওড়াফুলি-বিষ্ণুপুর ব্রাঞ্চ লাইন নামক ব্রডগেজ রেলপথটির সূচনা করে এবং এটি তখন ইস্ট ইন্ডিয়া রেলওয়ে কোম্পানি পরিচালনা করত। "Administration Report on the Railways in India" 1884–85  বৈদ্যুতীকরণ ১৯৫৭ থেকে ১৯৫৮ সালের মধ্যে হাওড়া শেওড়াফুলি তারকেশ্বর লাইনটির বৈদ্যুতীকরণ করা হয়।  সুযোগ-সুবিধা  বর্তমানে অমৃত ভারত প্রকল্পের কাজ চলার জন্য বেশকিছু সুবিধা অনির্দিষ্টকালের জন্য বন্ধ আছে। তবে স্টেশনে পানীয় জলের সুব্যবস্থা রয়েছে।  তথ্যসূত্র   বহিঃসংযোগ   তারকেশ্বর রেলওয়ে স্টেশনের ট্রেন চলাচল  বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:১৮৮৫-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৮৫-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হুগলী জেলার রেলওয়ে স্টেশন
বান্দোয়ান (বিধানসভা কেন্দ্র) (এছাড়া বান্দুয়ান নামে পরিচিত)ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৮ নং বান্দোয়ান বিধানসভা (এসটি) কেন্দ্রটি বান্দোয়ান, বড়বাজার এবং মানবাজার-২ সমষ্টি উন্নয়ন ব্লক গুলি এর অন্তর্গত।  বান্দোয়ান বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৬২বান্দোয়ানকান্দ্রু মাঝিলোক সেবক সংঘ১৯৬৭কান্দ্রু মাঝিনির্দল ১৯৬৯বুদ্ধেশ্বর মাঝি ভারতীয় জাতীয় কংগ্রেস১৯৭১শীতল চন্দ্র হেমব্রমভারতীয় জাতীয় কংগ্রেস১৯৭২শীতল চন্দ্র হেমব্রমভারতীয় জাতীয় কংগ্রেস১৯৭৭সুধাংশু শেখর মাজিভারতের কমিউনিস্ট পার্টি (মার্ক্সবাদী)১৯৮২সুধাংশু শেখর মাজিভারতের কমিউনিস্ট পার্টি (মার্ক্সবাদী) ১৯৮৭ লক্ষীরাম কিস্কু ভারতের কমিউনিস্ট পার্টি (মার্ক্সবাদী)১৯৯১লক্ষীরাম কিস্কু ভারতের কমিউনিস্ট পার্টি (মার্ক্সবাদী)১৯৯৬ লক্ষীরাম কিস্কু ভারতের কমিউনিস্ট পার্টি (মার্ক্সবাদী)২০০১ উপেন্দ্রনাথ হাঁসদাভারতের কমিউনিস্ট পার্টি (মার্ক্সবাদী)২০০৬ উপেন্দ্রনাথ হাঁসদাভারতের কমিউনিস্ট পার্টি (মার্ক্সবাদী)২০১১সুশান্ত বেসরাভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১১ ২০১১ সালের নির্বাচনে, সিপিআই (এম) এর সুশান্ত বেসরা তার নিকটতম প্রতিদ্বন্দ্বী কংগ্রেসের শীতল চন্দ্র হেমব্রমকে পরাজিত করেন।  ১৯৭৭-২০০৬ ২০০৬ এবং ২০০১ সালের বিধানসভা নির্বাচনে, সিপিআই (এম) এর উপেন্দ্রনাথ হাঁসদা বান্দুয়ান (এসটি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপির কমলা কান্ত মন্ডিকে এবং জেএমএম এর বীরসিং মুর্মুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর লক্ষীরাম কিস্কু ১৯৯৬ সালে কংগ্রেসের  শীতল চন্দ্র হেমব্রমকে, ১৯৯১ সালে জেএমএম এর বীরসিং মুর্মুকে এবং ১৯৮৭ সালে কংগ্রেসের রামপ্রসাদ হাঁসদা পরাজিত করেন। সিপিআই (এম) এর সুধাংশু শেখর মাজি ১৯৮২ সালে নির্দলের পঞ্চানন সোরেনকে পরাজিত  এবং ১৯৭৭ সালে কংগ্রেসের বুদ্ধেশ্বর মাজিকে পরাজিত করেন।  ১৯৬২-১৯৭২ কংগ্রেসের শীতল চন্দ্র হেমব্রম ১৯৭২ এবং ১৯৭১ সালে জয়ী হন। কংগ্রেসের বুদ্ধেশ্বর মাঝি ১৯৬৯ সালে জয়ী হন।  নির্দলের/লোক সেবক সংঘ এর  কান্দ্রু মাঝি ১৯৬৭ এবং ১৯৬২ সালে জয়ী হন। ১৯৬২ সালের আগে বান্দুয়ান কেন্দ্রে আসন বিদ্যমান ছিল না।  ১৯৫১বড়বাজার তথা চান্ডিল কেন্দ্র স্বাধীন ভারতের প্রথম নির্বাচ ১৯৫১ সালে, বড়বাজার তথা চান্ডিল নামে একটি কেন্দ্র ছিল। এই কেন্দ্রটি পুরুলিয়া জেলার আওতায় ছিল এখন এই কেন্দ্রটি বিহারের আওতায় চলে যায়। লোক সেবক সংঘের ভীম চন্দ্র মাহাতো এবং অতুলচন্দ্র সিং ভূঁইয়া উভয়ই যৌথ আসন থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পুরুলিয়া জেলার রাজনীতি
সত্য প্রদীপ পত্রিকা সনাতন ধর্ম প্রচারিণী সভা ও শ্রীশ্রী নগেন্দ্র মঠ এবং নগেন্দ্র মিশনের মুখপত্র। ১৮৮১ সালে ভাদুড়ী মহাশয় - মহর্ষি নগেন্দ্রনাথ এই আধ্যাত্মিক পত্রিকা প্রকাশ করেন। ধর্ম প্রচারের জন্য তিনি এই পত্রিকাটি প্রকাশ করেন।   ইতিহাস   বালি ইংলিশ হাই স্কুলের প্রধান শিক্ষক থাকাকালীন ১৮৮১ সালে দক্ষিণেশ্বরে রামকৃষ্ণ পরমহংসের সঙ্গে নগেন্দ্রনাথের সাক্ষাৎ হয়।১৮৮১ সালে দক্ষিণেশ্বরে রামকৃষ্ণ পরমহংসদেবের সঙ্গে সঙ্গে সাক্ষাতের ফলে নগেন্দ্রনাথের জীবনে বিরাট পরিবর্তন আসে।  শিষ্যদের মতে, নগেন্দ্রনাথ ভাদুড়ী অর্থাৎ নগেন্দ্রনাথ যোগসাধনার সমস্ত মার্গে সিদ্ধি লাভ করেছিলেন। এক নির্জন গুহায় তিনি কঠোর তপস্যায় মগ্ন হন ও প্রধানত হঠযোগ এবং প্রাণায়ামে লিপ্ত হয়ে "পরিত্রাণ" লাভ করেন।    সনন্দলাল ঘোষের লিখিত গ্রন্থ - 'MEJDA'-তে লঘিমাসিদ্ধ যোগী হিসেবে তাঁর শূন্যে ভেসে থাকার অলৌকিক ক্ষমতার বর্ণনা আছে।  ভাদুড়ী মহাশয় অর্থাৎ মহর্ষি নগেন্দ্রনাথ-এর সশ্রদ্ধ উল্লেখ করেছেন পরমহংস যোগানন্দ:  যোগিরাজ শ্যামাচরণ লাহিড়ির কাছে যাঁরা যোগ ক্রিয়া লাভ করেছিলেন তাঁদের মধ্যে অন্যতম এই নগেন্দ্রনাথ ভাদুড়ি।  নগেন্দ্রনাথ ছিলেন বহু ভাষাবিদ:  মহর্ষি নগেন্দ্রনাথ সেকালের প্রসিদ্ধ পত্রিকা সোমপ্রকাশ-এর অন্যতম প্রধান লেখক ছিলেন। মহর্ষি নগেন্দ্রনাথের জ্ঞানের গভীরতা কতোটা ছিল তার প্রমাণ আছে যোগেশ ব্রহ্মচারী-র লেখায়। যোগেশ ব্রহ্মচারী এই মহর্ষি নগেন্দ্রনাথকে নিজের "গুরু" হিসেবে এবং নিজেকে মহর্ষি নগেন্দ্রনাথের "মন্ত্রণাগ্রহণকারী শিষ্য" হিসেবে অভিহিত করেছেন। যোগেশ ব্রহ্মচারী নিজেই লিখে গেছেন সে কথা :  ইনিই যুগের প্রয়োজনে সনাতন ধর্মের প্রচার ও প্রসারে আত্মনিয়োগ করেন। ১৮৯১ খ্রী. মহর্ষি নগেন্দ্রনাথ সনাতন ধর্ম প্রচারিণী সভা প্ৰতিষ্ঠা করেন। এর উদ্দেশ্য প্রসঙ্গে নরেশচন্দ্র বসু লিখেছেন :  - নরেশচন্দ্র বসুর লেখা থেকেই জানা যায় এই একই উদ্দেশ্যেই মহর্ষি নগেন্দ্রনাথ সত্যপ্রদীপ নামক ধর্ম পত্রিকাটি প্রকাশ করেন। এই প্রেক্ষিতেই এই 'সত্য প্রদীপ' পত্রিকার গুরুত্ব নির্দেশ করতে গিয়ে কলিকাতা, বর্ধমান ও রবীন্দ্রভারতী বিশ্ববিদ্যালয়ের প্রাক্তন খ্যাতনামা অধ্যাপক পরেশনাথ ভট্টাচার্য লিখেছিলেন:  এখানেই শ্রীমৎ ধ্যানপ্রকাশ ব্রহ্মচারী মহারাজের সম্পাদনায় ১৩৪৫ সালের গুরু পূর্ণিমা থেকে ১৩৫১ সালের আশ্বিন পর্যন্ত ধারাবাহিকভাবে শ্রীশ্রীনগেন্দ্র- উপদেশামৃত প্রকাশিত হয়। এই আধ্যাত্মিক পত্রিকায় ধারাবাহিকভাবে প্রকাশিত হতে থাকে মহর্ষি নগেন্দ্রনাথের রচিত পরমার্থসঙ্গীতও। মহর্ষি নগেন্দ্রনাথ রচিত সংগীতের সংকলন 'পরমার্থ-সংগীতাবলী'-র প্রথম সংস্করণ ১৩২৫-এ প্রকাশিত হয়। মহর্ষি নগেন্দ্রনাথ দক্ষিণেশ্বরে রামকৃষ্ণ পরমহংসের উপস্থিতিতে যে তিনটি গান পরিবেশন করেন এই গ্রন্থে সেই গানগুলিও সংযোজিত হয়েছে।   সেই সময়ের বহু বিধগ্ধ পণ্ডিতের লেখায় সত্য প্রদীপ সমৃদ্ধ হয়। পরে অবশ্য এ পত্রিকাটি বন্ধ হয়ে যায়। ২০১০ সাল থেকে এই পারমার্থিক পত্রিকাটি ষান্মাসিক হিসেবে প্রকাশিত হতে থাকে। বর্তমানে এই পত্রিকা প্রকাশিত হচ্ছে সগৌরবে।   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:ভারতের সংবাদপত্র বিষয়শ্রেণী:১৮৮১-এ ব্রিটিশ ভারতে প্রতিষ্ঠিত
এমআইটি স্লোন স্কুল অব ম্যানেজমেন্ট হলো ম্যাসাচুসেট্‌স ইনস্টিটিউট অফ টেকনোলজির বিজনেস স্কুল। এটি ব্যাচেলর্স, মাস্টার্স এবং ডক্টরাল প্রোগ্রাম পরিচালিত করে। এর সর্ববৃহৎ প্রোগ্রাম হলো পূর্ণকালীন এমবিএ। এটি অন্য যেকোনো এমবিএ প্রোগ্রামের চেয়ে বেশি বিষয়ে ১ নম্বর র‍্যাংকধারী। এটি নতুনত্বে এবং উদ্ভাবনে গুরুত্ব প্রদান করে। বিশ্বের অনেক ম্যানেজমেন্ট এবং ফাইন্যান্স তত্ত্ব এখানেই আবিষ্কার হয়েছে।   বিখ্যাত শিক্ষক   রবার্ট সলো  পল স্যামুয়েলসন   বিখ্যাত শিক্ষার্থী   কোফি আন্নান  অলিভার উইলিয়ামসন   তথ্যসূত্র   বিষয়শ্রেণী:১৯১৪-এ প্রতিষ্ঠিত বিষয়শ্রেণী:বিজনেস স্কুল বিষয়শ্রেণী:ম্যাসাচুসেট্‌স ইনস্টিটিউট অব টেকনোলজি বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
ভার্নন স্কানেল (২৩ জানুয়ারি ১৯২২ ইং - ১৬ নভেম্বর ২০০৭ ইং) ছিলেন একজন ব্রিটিশ কবি ও লেখক। তিনি এক সময় পেশাদার বক্সার ছিলেন এবং ক্রীড়া সম্পর্কিত উপন্যাস লিখেছিলেন।   ব্যক্তিগত জীবন  ভার্নন স্ক্যানেলের জন্ম নাম জন ভার্নন বাইন, জন্ম ১৯২২ সালে লিঙ্কনশায়ারের স্পিলসবিতে। পরিবার, সর্বদা দরিদ্র, বাকিংহামশায়ারে বসতি স্থাপনের আগে আয়ারল্যান্ড, বিস্টন এবং ইকুলসের বল্লাঘাডরিন সহ প্রায়শই ঘনঘন যাতায়েত করেছিলেন। বাইন তার যৌবনের বেশিরভাগ অংশ বাকিংহামশায়ারের আইলেসবারিতে বেড়ে ওঠার দিনগুলো কাটিয়েছেন। তাঁর বাবা প্রথম বিশ্বযুদ্ধে লড়াই করেছিলেন, এবং বাণিজ্যিক ফটোগ্রাফার হিসাবে জীবিকা নির্বাহ করতে এসেছিলেন। স্ক্যানেল একটি স্থানীয় কাউন্সিল পার্ক বয়েজ স্কুল, একটি প্রাথমিক কাউন্সিল স্কুল পড়েন তিনি একটি বীমা অফিসে কেরানী হিসাবে কাজ করার জন্য ১৪ বছর বয়সে স্কুল ছেড়ে চলে যান। তাঁর আসল আবেগ অবশ্য বক্সিং এবং সাহিত্যের সংমিশ্রণের জন্য ছিল। তিনি স্কুলে বক্সিং শিরোপা জিতেছিলেন এবং খুব ছোট বয়স থেকেই তিনি আগ্রহী পাঠক ছিলেন, যদিও তিনি প্রায় ১৫ বছর বয়সে কবিতাটির সাথে যথাযথভাবে জড়িত ছিলেন না, যখন তিনি একটি ওয়াল্টার দে লা মেরে কবিতাটি বেছে নিয়েছিলেন এবং "তাত্ক্ষণিকভাবে এবং স্থায়ীভাবে আঁকিয়েছিলেন"। তিনি ঘন ঘন থমাস হার্ডির কবিতা এবং এডগার ওয়ালেসের থ্রিলার উভয়ই পড়তেন।   মৃত্যু  স্ক্যানেল তাঁর জীবনের শেষ বছরগুলি পশ্চিম ইয়র্কশায়ারের ওলেটিতে বসবাস করেছিলেন, যেখানে তিনি দীর্ঘ অসুস্থতার পরে ৮৫ বছর বয়সে নিজের বাড়িতে মারা যান।   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০০৭-এ মৃত্যু বিষয়শ্রেণী:২০শ শতাব্দীর ব্রিটিশ কবি বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ কবি বিষয়শ্রেণী:ইংরেজ পুরুষ কবি বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:ইংরেজ বন্দী ও আটক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ব্রেন্ডন পল জুলিয়ান (; জন্ম: ১০ আগস্ট, ১৯৭০) নিউজিল্যান্ডের হ্যামিল্টনে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৩ থেকে ১৯৯৯ সাল পর্যন্ত অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। ৬ ফুট ৫ ইঞ্চির দীর্ঘ উচ্চতার অধিকারী ব্রেন্ডন জুলিয়ান মূলতঃ বামহাতি ফাস্ট মিডিয়াম বোলিংয়ে পারদর্শী। এছাড়াও মাঝারিসারিতে ডানহাতে ব্যাটিংয়ে দক্ষতা প্রদর্শন করে অল-রাউন্ডারের মর্যাদা লাভকারী হিসেবেও বিবেচিত তিনি।    খেলোয়াড়ী জীবন  ১৯৮৯ সালে এইআইএস অস্ট্রেলিয়ান ক্রিকেট একাডেমি থেকে বৃত্তি লাভকারী ছিলেন তিনি। অস্ট্রেলিয়া দলে সংক্ষিপ্ত সময়ের জন্য দুই ধাপে টেস্ট ক্রিকেট খেলেন। ১৯৯৩ সালের অ্যাশেজ সিরিজে ইংল্যান্ডের বিপক্ষে তেজ্যোদীপ্ত অপরাজিত ৫৬* রান তোলেন। এরপর ১৯৯৫ সালে ওয়েস্ট ইন্ডিজ সফরে মিতব্যয়ী ও ক্ষুরধার বোলিং করে ইতিহাস গড়েন। এসময় দলে ক্রেইগ ম্যাকডারমট ও ডেমিয়েন ফ্লেমিংয়ের আঘাতের কারণে পল রেইফেলকে নিয়ে নতুন বলে ইনিংস উদ্বোধনে নামতেন।  ১৯৯৮ থেকে ১৯৯৯ সালে একদিনের আন্তর্জাতিক দলে নিয়মিত সদস্য হিসেবে অংশ নেন। তন্মধ্যে ১৯৯৯ সালের ক্রিকেট বিশ্বকাপে শিরোপা জয়ী অস্ট্রেলিয়া দলের অন্যতম সদস্য হিসেবে থাকলেও অধিকাংশ সময়ই তাকে বেঞ্চে অবস্থান করতে হয়। বিশ্বকাপের পর তিনি দল থেকে বাদ পড়েন।  ১৯৯৭-৯৮ ও ১৯৯৮-৯৯ মৌসুমের শেফিল্ড শিল্ডের ফাইনালে খেলেছেন তিনি। উভয় ফাইনালে ১২৫ ও ৮৪ রান তুলে ওয়েস্টার্ন ওয়ারিয়র্সকে পরপর দুইবার শিরোপ বিজয়ে সহায়তা করেন।   অবসর  ২০০১ সালে খেলোয়াড়ী জীবন থেকে বিদায় নিয়ে অস্ট্রেলিয়ায় চ্যানেল নাইনের ভ্রমণবিষয়ক অনুষ্ঠানে উপস্থাপনা করেন। পরবর্তীতে ন্যাশনাল নাইন নিউজের খেলাধুলা সংবাদ উপস্থাপক হন। এরপর অস্ট্রেলিয়ার ফক্স স্পোর্টসে চলে যান। ফক্স স্পোর্টসে তিনি ঘরোয়া ক্রিকেট খেলার ধারাভাষ্যকার মনোনীত হন। এছাড়াও ইনসাইড ক্রিকেট ও ২০০৯ সালে অস্ট্রেলিয়া ক্রিকেট দলের দক্ষিণ আফ্রিকা সফরে খেলার সংবাদ প্রদানের জন্য দক্ষিণ আফ্রিকা ভ্রমণ করেন।   ওডিআইয়ে ম্যান অব দ্য ম্যাচ   ক্রমিকপ্রতিপক্ষমাঠতারিখখেলায় অবদানফলাফল ১ ইংল্যান্ড লর্ড’স ক্রিকেট গ্রাউন্ড, লন্ডন ২৩ মে, ১৯৯৩ ডিএনবি; ১১-১-৫০-৩  ১৯ রানে বিজয়ী ২ পাকিস্তান আরবাব নিয়াজ স্টেডিয়াম, পেশাওয়ার ৮ নভেম্বর, ১৯৯৮ ১০-৩-৪০-৩; ডিএনবি  ৫ উইকেটে বিজয়ী   তথ্যসূত্র    বহিঃসংযোগ       বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ান ইনস্টিটিউট অব স্পোর্টসের ক্রিকেটার বিষয়শ্রেণী:অস্ট্রেলীয় ক্রীড়া সাংবাদিক বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:সারের ক্রিকেটার বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার বিষয়শ্রেণী:অস্ট্রেলীয় টেলিভিশন উপস্থাপক বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয় বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:অস্ট্রেলীয় ক্রিকেট ধারাভাষ্যকার বিষয়শ্রেণী:গিল্ডফোর্ড গ্রামার স্কুলের প্রাক্তন শিক্ষার্থী
জ্যাকপট হলো ২০১৩ সালের একটি ভারতীয় হিন্দি ভাষার হাস্যরসাত্মক থ্রিলার চলচ্চিত্র, যা পরিচালনা করেছেন কাইজাদ গুস্তাদ। চলচ্চিত্রটিতে  কেন্দ্রীয় চরিত্রে অভিনয় করেছেন সানি লিওন, নাসিরুদ্দিন শাহ্, শচীন জে যোশি ও ভরত। এটি বলিউডে তামিল অভিনেতা ভরতের অভিষেক চলচ্চিত্র। চলচ্চিত্রটি ২০১৩ সালের ১৩ ডিসেম্বর ভারতে মুক্তি পায়। বক্স অফিস ইন্ডিয়া অনুসারে এটির মোট আয় ছিল ।   অভিনয়ে   নাসিরুদ্দিন শাহ্ – বস  সানি লিওন – মায়া  শচীন জে জোশি – ফ্রান্সিস  ভরত – অ্যান্টনি ডি'সুজা  মকরন্দ দেশপান্ডে  মনীশ ওয়াধওয়া  সুমিত কুমার  ড্যানিয়েল ওয়েবার (ক্ষণিক চরিত্রাভিনয়)   চিত্রগ্রহণ  চলচ্চিত্রটির বেশিরভাগ চিত্রগ্রহণ গোয়ায় সম্পন্ন হয়েছে। কাইজাদ গুস্তাদ ২৭ দিনে চলচ্চিত্রটির চিত্রগ্রহণ সম্পন্ন করেছিলেন।   বক্স অফিস  জ্যাকপট প্রথম দিনে   আয় করে। এটি প্রথম সপ্তাহান্তে ঘরোয়া বক্স অফিসে  আয় করে। প্রথম সপ্তাহে উপার্জিত  চলচ্চিত্রটির জন্য সন্তোষজনক আয় ছিলনা।   তথ্যসূত্র    বহিঃসংযোগ       বিষয়শ্রেণী:২০১৩-এর চলচ্চিত্র বিষয়শ্রেণী:গোয়ার পটভূমিতে চলচ্চিত্র বিষয়শ্রেণী:গোয়ায় ধারণকৃত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:জুয়া সম্পর্কে ভারতীয় চলচ্চিত্র
ভিতরবন্দ জমিদার বাড়ি বাংলাদেশ এর কুড়িগ্রাম জেলার নাগেশ্বরী উপজেলার ভিতরবন্দ ইউনিয়নের ভিতরবন্দ গ্রামে অবস্থিত এক ঐতিহাসিক জমিদার বাড়ি।   ইতিহাস কবে নাগাদ এবং কার দ্বারা এই জমিদার বংশ বা জমিদার বাড়ি প্রতিষ্ঠিত তার সঠিক তথ্য জানা যায়নি। ব্রিটিশ শাসনামলে এই ভিতরবন্দ পরগণাটির সদর দপ্তর ছিল রাজশাহীতে। পরবর্তীতে চিরস্থায়ী বন্দোবস্তর মাধ্যমে জমিদারী প্রথা চালু হলে এই ভিতরবন্দ পরগণার সদর দপ্তর রাজশাহী থেকে ভিতরবন্দতে স্থানান্তরিত হয় এবং সেই থেকে এখানে জমিদারীর গোড়াপত্তন ঘটে।  অবকাঠামো আশ্চার্যের বিষয় হচ্ছে ভারত উপমহাদেশের সকল জমিদার বাড়ি ইট, সুরকি ও রড দিয়ে তৈরি হলেও এই জমিদার বাড়িটি কাঠ দিয়ে তৈরি করা হয়েছে। তবে বাড়ির প্রবেশদ্বার ইট ও সুরকি দিয়ে তৈরি করা হয়েছে।  বর্তমান অবস্থা  তথ্যসূত্র  বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:ঐতিহাসিক স্থান
১৯৫৮ সালের পর সোভিয়েত ইউনিয়নের এলাকাগুলিতে স্থাপিত নারী পরিষদ ছিল জেনস্কি সোভেটি (সংক্ষিপ্ত করে বলা হয় ঝেনসোভেটি)। তাদের " জেনোটডেলের বংশধর" বলে বর্ণনা করা হলেও তারা তাদের সমনামীর চেয়ে কম সুযোগ এবং স্বায়ত্তশাসন উপভোগ করেছে"।  যদিও ১৯৯১ সালে ইউএসএসআর-এর পতনের পর আনুষ্ঠানিকভাবে এই সংগঠন বিলুপ্ত হয়ে যায়, তবুও বলা যায় পরিষদগুলি রাশিয়ায় রাশিয়ার নারীদের রাজনৈতিক গোষ্ঠীগুলিকে সমর্থন প্রদানে প্রভাবশালী ছিল।   শুরু  সংগঠনগুলি ছিল নিকিতা ক্রুশ্চেভের  নেতৃত্বাধীন অংশ, এবং সোভিয়েত যুগের শেষের দিকে সরকারী নারী আন্দোলনের একটি উল্লেখযোগ্য উদাহরণ। জেনসোভেটির লক্ষ্য ছিল ইউএসএসআর-এর শ্রমিক শ্রেণীর মহিলাদের জন্য সামাজিক পরিষেবা, মার্কসবাদী-লেনিনবাদী চিন্তাভাবনা এবং রাজনৈতিক শিক্ষার প্রচার করা, মহিলাদের রাজনৈতিকভাবে সক্রিয় হতে উৎসাহিত করা (অথবা, যদি তারা গৃহিণী হয় তাহলে কর্মক্ষেত্রে আরও বেশি জড়িত করা এবং অর্থনৈতিক  উৎপাদন বৃদ্ধিতে যুক্ত করা)।   পতন এবং পুনরুজ্জীবন  লিওনিদ ব্রেজনেভের নেতৃত্বে জেনসোভেটি র পতন ঘটে এবং মিখাইল গর্বাচেভের পেরেস্ত্রোইকার নীতির অধীনে পুনরুজ্জীবিত হয়। পরিষদগুলি বেশিরভাগ সোভিয়েত প্রজাতন্ত্রে বিদ্যমান ছিল এবং সেগুলি সোভিয়েত মহিলা কমিটির তত্ত্বাবধানে স্থাপন করা হয়েছিল। এ এ মুজিরিয়া এবং ভি ভি কোপেইকো- এর মতে, প্রায় ২৩০,০০০ পরিষদ ছিল যাদের ২.৩ মিলিয়নেরও বেশি সদস্য ছিল এবং তাদের আকার ও পরিধিতে ব্যাপক বৈচিত্র্য ছিল।  যাইহোক, ইউএসএসআর-এর উদীয়মান নারীবাদী আন্দোলন তাদের স্বাগত জানায়নি, তারা তদের রাষ্ট্রযন্ত্রের অংশ হিসেবে দেখেছিল, মনে করেছিল তারা নোমেনক্লাতুরা (উচ্চ পদস্থ কর্মকর্তাদের) আশ্রয় দিয়েছে এবং রাজনৈতিক পরিবর্তনের বিষয় হিসাবে নারীদের পুরোপুরি সমর্থন করছেনা। জেনিয়া ব্রাউনিনস পেরেস্ত্রোইকার আগে জেনসোভেটিকে অনুক্রমিক বিষয় হিসেবে বর্ণনা করেছেন। পরিষদে পুরুষ নেতা পছন্দ করা হত, এছাড়া তাঁদের সিপিএসইউ সদস্য হবার প্রবণতা ছিল। তবে তারা বেশিরভাগ সোভিয়েত সংস্থার তুলনায় উচ্চতর কর্তৃপক্ষের নিয়ন্ত্রণ থেকে মুক্ত ছিল।  ১৯৯১ সালে ইউএসএসআর-এর পতনের পর, এসডব্লিউসি-এর নেতা (পরে রাশিয়ার মহিলা ইউনিয়ন (ডব্লিউইউআর) হিসাবে পুনঃসংগঠিত), আলেভটিনা ফেদুলোভা, আরও দৃঢ় মনোভাব নিয়েছিলেন এবং রাজনীতিতে মহিলাদের অংশগ্রহণকে উৎসাহিত করেছিলেন (যা পেরেস্ত্রোইকা এবং গ্লাসনস্ত সংস্কারের পর কমে গিয়েছিল )। ১৯৯৩ সালের অক্টোবরে, নির্বাচনী গোষ্ঠী ঝেনশচিনি রোসসি (রাশিয়ার মহিলা) গঠিত হয়েছিল, জেনসোভেটি তাদের সমর্থন এবং শক্তি জুগিয়েছিল।  তথ্যসূত্র  বিষয়শ্রেণী:সোভিয়েত ইউনিয়নে নারীবাদ বিষয়শ্রেণী:সোভিয়েত ইউনিয়নে নারী অধিকার
মহেশ রাউত গাদচিরোলির আদিবাসীদের মধ্যে কাজ করা একজন সক্রিয় কর্মী।   তিনি মুম্বাইয়ের টাটা ইনস্টিটিউট ফর সোশ্যাল সায়েন্সে পড়াশোনা করেছেন এবং গাদছিরোলিতে প্রধানমন্ত্রী পল্লী উন্নয়ন ফেলো হিসাবে কাজ করেছেন।    ব্যক্তিগত জীবন  রাউতের জন্ম মহারাষ্ট্রের বিদর্ভ অঞ্চলের চন্দ্রপুর জেলার লখাপুর গ্রামে। তিনি গাদছিরোলির নব্যোদয় স্কুল থেকে স্কুল শিক্ষার কাজ করেছিলেন। ২০০৯ সালে, তিনি সামাজিক কাজ অধ্যয়নের জন্য মুম্বাইয়ের টিআইএসএস-এ যোগদান করেছিলেন। টিআইএসএস থেকে ডিগ্রি শেষ করার পরে রাউতকে প্রধানমন্ত্রী পল্লী উন্নয়ন (পিএমআরডি) ফেলোশিপের জন্য নির্বাচিত করা হয়েছিল।  ২০১৮ সালে তিনি তীব্র আলসারেটিভ কোলাইটিসে আক্রান্ত হন।   অ্যাক্টিভিজম  রাউত বিস্তাপান বিরোধী জন বিলাস আন্দোলন (ভিভিজেভিএ) এর সহ-আহ্বায়ক তিনি প্রান্তিক জনগোষ্ঠীর বাস্তুচ্যুত হয়ে লড়াই করেন। ভিভিজেভিএর অধীনে তিনি মধ্যস্বত্বভোগীদের জড়িত না হয়ে টেন্ডু পাতা সরাসরি বাজারে বিক্রি করার জন্য এই অঞ্চলের আদিবাসী সম্প্রদায়ের সাথে প্রচার চালিয়েছেন। তিনি মানবাধিকার এনজিও ভারত জন আন্দোলনেরও সদস্য। তিনি সুরজগড় খনন প্রকল্পসহ গদছিরোলিতে খনির প্রকল্পের বিরুদ্ধে প্রচার চালিয়েছেন।  তিনি বর্ণ বৈষম্যের বিরুদ্ধেও প্রচারণা চালিয়েছেন।    গ্রেফতার  ৬ ইজুন ২০১৮তে তাকে বেআইনি ক্রিয়াকলাপ (প্রতিরোধ) আইনে সোমা সেন, রণা উইলসন, সুধীর ধওয়ালে এবং সুরেন্দ্র গ্যাডলিং এর সাথে পুনে পুলিশ গ্রেপ্তার করেছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় নাগরিক অধিকার কর্মী বিষয়শ্রেণী:ভারতীয় সমাজকর্মী বিষয়শ্রেণী:ভারতীয় বন্দী ও আটক
ফরিদপুর জেলা প্রশাসন স্কুল এন্ড কলেজ (FDASC) বাংলাদেশের ফরিদপুর জেলার একটি বেসরকারি শিক্ষা প্রতিষ্ঠান। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি ঝিলটুলী মহল্লায় অবস্থিত এবং এটি ৬৪ শতাংশ জমির উপর নির্মিত।   ইতিহাস  FDASC এর ইতিহাস খুবই সংক্ষিপ্ত। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি প্রতিষ্ঠার মূল লক্ষ্য ছিল ফরিদপুর জেলার শিক্ষার মানোন্নয়ন করা।  FDASC কে একটি আধুনিক এবং মানসম্মত শিক্ষা প্রতিষ্ঠান হিসেবে গড়ে তোলার জন্য জেলা প্রশাসন বিভিন্ন পদক্ষেপ গ্রহণ করেছে। বিদ্যালয়টিতে আধুনিক সুযোগ-সুবিধা এবং শিক্ষকদের জন্য প্রশিক্ষণের ব্যবস্থা করা হয়েছে।   প্রতিষ্ঠানের গান  জ্ঞানের আলোয় সূরের মূর্ছনায়  নৃত্যের ঝংকার প্রকৃতির মোহনায়  আলোকিত এক স্থান  জেলা প্রশাসন স্কুল।  ডিসি স্যারের স্বপ্নে আদর্শে  এডিসি স্যারের তত্ত্বাবধানে  শিক্ষকদের আন্তরিকতার ছোয়া  লক্ষ্য শুধু কুড়িদের প্রস্ফুটিত করে গড়া।  জ্ঞানে গুনে নীতি আদর্শে  আলোকিত সমাজ বিনির্মানে  সদা জাগ্রত আমাদের এই প্রতিষ্ঠান  লক্ষ্য শুধু শুদ্ধ মানুষ গড়ে  নতুন রূপে দেশ গড়া।   আরও দেখুন  কানাইপুর স্কুল এন্ড কলেজ  তথ্যসূত্র    বহিঃসংযোগ    অফিসিয়াল ওয়েবসাইট    বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ফরিদপুরের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের কালেক্টরেট স্কুল এন্ড কলেজ
জগদীশপুর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।   অবস্থান ও আয়তন    ইতিহাস    ভৌগোণিক উপাত্ত  পাহাড়ী মৃত্তিকায় গঠিত এই অঞ্চলটি।   প্রশাসনিক উপাত্ত  এই ইউনিয়টি টি মৌজার টি গ্রামের সমন্বয়ে গঠিত।  গ্রাম -   জনসংখ্যা উপাত্ত    নির্বাচিত জন-প্রতিনিধি    শিক্ষাব্যবস্থা    স্বাস্থ্যসেবা    কৃষি    অর্থনীতি    যোগাযোগ ব্যবস্থা    কৃতি ব্যক্তিত্ত্ব    দর্শনীয় ও গুরুত্বপূর্ণ স্থাপনা    বিবিধ    আরও দেখুন   মাধবপুর পৌরসভা;  মাধবপুর উপজেলা;  হবিগঞ্জ জেলা;  সিলেট বিভাগ;  বাংলাদেশের ইউনিয়নসমূহের তালিকা।   তথ্যসূত্র    বহিঃসংযোগ   জগদীশপুর ইউনিয়ন - জাতীয় তথ্য বাতায়ন।  বিষয়শ্রেণী:মাধবপুর উপজেলার ইউনিয়ন